ሰለስተ ኤርትራውያን ተቐዳደምቲ ኣብ ደቡብ ኣፍሪቃዊት ክለብ ብሽክለታ ኤምቲኤን ኵቤካ ዘለዉ ጥቐስ?
“ኤምቲኤናውያን”
ሰለስተ ኤርትራውያን ተቐዳደምቲ - ዳንኤል ተኽለሃይማኖት። ናትናኤል ብርሃነን መርሃዊ ቁዱስን ዝሓዘት ዓባይ ደቡብ ኣፍሪቃዊት ክለብ ብሽክለታ ኤምቲኤን ኵቤካ፡ ኣብ ውድድር ቱር ደ ፍራንስ 2015 ናይ ምስታፍ ተኽእሎኣ ሚእቲ ካብ ሚእቲ ድሕሪ ምውሓሳ፡ ተቐዳደምታ ብልዑል ፍናን ስሞም ንምኹላዕ ከምዝጽዕሩ እዮም ንማዕከናት ዜና ዝዛረቡ ዘለው። ኣብዚ ሳልስቲ እዚ ምስ ሰፊሕ ዝርግሐ ዘለዋ መርበብ ሓበሬታ ‘ሳይክሊንኒውስ’ ጻንሖት ዘካየደ ዳንኤል፡ ኣብ 2015 ዓበይቲ ዓወታት ንምምዝጋብ እጅገኡ ሰብሲቡ ምህላዉ የረድእ። “ብወገነይ፡ ኣብ ብቕዓት እርከብ። በዚ ዘለኒ ብቕዓት ኣብ ዓበይቲ ቱራት ናይ ምስታፍ ተኽእሎ ክህልወኒ ምዃኑ እኣምን። ሓደ ካብዚ ድማ ውድድር ቱር ደ ፍራንስ እዩ። ንነዊሕ ዓመታት ዝምነዮ ዝነበርኩ ውድድር እዩ። እዚ ናይ ቱር ደ ፍራንስ ሱታፌ፡ ንኹሎም ኣፍሪቃውያን ተቐዳደምቲ ከሐብን ይግብኦ” ይብል ዳንኤል ተኽለሃይማኖት። እቲ ናይ ቅድም ሻምፕዮን ኣፍሪቃ፡ ኣብ 2012 ዋላኳ ምስ ክለብ ግሪን ኤጅ ፈሪሙ ናይ ፕሮፈሽናል ጸወታኡ ኣሃዱ ኢሉ እንተጀመረ፡ ብሰንኪ ናይ ቪዛን ካልእን ጸገማት ባህጉ ክሰናኸል እዩ ተገዲዱ። በዚን ካልእን ድማ ምስታ ኣውስትራልያዊት ክለብ ዘለዎ ርክብ ክምህምን እዩ ክኢሉ። እዚ ወዲ 26 ዓመት ተቐዳዳማይ፡ ኣብቲ እዋን ኣብ ውድድር ቮልታ እስጳኛ ብምውድዳር ኣብ ታሪኽ ቅድድም ብሽክለታ ኣፍሪቃ ፈላሚ ምዕራፍ ክግንጽል ተገዲዱ እዩ። በቲ ሱታፌ ድማ፡ ዳንኤል፡ “ቀዳማይ ካብ ሃገራት ኣፍሪቃ ኣብ ቮልታ እስጳኛ ዝተሳተፈ” ኮይኑ ኣብ ታሪኽ ሰፊሩ።
ዳንኤል ተኽለሃይማኖት። ናትናኤል ብርሃነን መርሃዊ ቁዱስን